Քայլի Ջեններ

**Քայլի Ջեններ** (), ), ամերիկացի հեռուստատեսային դեմք և մոդել։ 2018 թվականին 21 տարեկանում դարձել է աշխարհի ամենաերիտասարդ միլիարդատերը՝ գերազանցելով Մարկ Ցուկերբերգի ռեկորդը։ Նա Քեյթլին Ջենների (նախկինում Բրյուս Ջեններ) և Քրիս Ջենների երկրորդ դուստրն է՝ Քենդալ Ջեններից հետո։ Նա նաև ունի մոր կողմից քույրեր՝ Քիմ, Քորթնի, Քլոյի և եղբայր՝ Ռոբ, հոր կողմից եղբայրներ՝ Բրենդն և Բրոուդի Ջեններներ։

## Կարիերա
Նա 2012 թվականից անցել է ուսման տան պայմաններում։ Իր մոդելային գործունեությունը նա սկսել է՝ գովազդելով հագուստի «Crush Your Style» ապրանքանիշը և նկարահանվելով մի շարք ամսագրերում։ Նա նաև մի ընկերության մոդել էր, որի տնօրենն էր իր բարեկամ Նատաշան։

2011 թվականին Քայլին մասնակցել է Նյու Յորքի նորաձևության շաբաթին՝ ցուցադրելով Ավրիլ Լավինի «Abbey Dawn» հագուստի ապրանքանիշը։ 2013 թվականի փետրվարի 8-ին հայտարարվել է, որ «PacSun» ապրանքանիշը պատրաստվում է համագործակցել Քայլիի և Քենդալլի հետ՝ ստեղծելու համար «Kendall & Kylie» կոչվող հավաքածուն։

2014 թվականի մայիսի վերջին հրատարակվել է քույրերի գիրքը՝ «Rebels: City of Indra» անունով։ Նույն տարվա հունիսի Քայլին և Քենդալը վարել են Կանադայում անցկացված Much Music Video Awards մրցանակաբաշխությունը։

2015 թվականի վերջերին ստեղծել է իր սեփական Kylie Cosmetics կոսմետիկան։ Առաջին հավաքածուն վաճառվել է 30 վայրկյանում։ Դրանից հետո Քայլին սկսել է ընդլայնել իր կոսմետիկայի ճյուղը։ 2018 թվականի կեսերին նրա եկամուտը գնահատվել է 900 մլն դոլար։

Քայլին հաջողությամբ վարում է Instagram-ի իր էջը և 2018 թվականին գլխավորել է *Instagram*-ի ամենաթանկ աստղերի ցանկը (Instagram Rich List 2018): Նրա *Instagram*-յան էջի գովազդի համար գովազդատուն պետք է վճարի 1 մլն դոլար։

2019 թվականի մայիսի 10-ին հայտնի է դարձել, որ թողարկվելու է *Kylie Skin* կոսմետիկան, որի շնորհանդեսը կայացել է 2019 թվականի մայիսի 22-ին։

2020 թվականի մայիսին *Coty* կոսմետիկական ընկերությունը Ջեններից գնել է նրա ընկերության 51 տոկոս բաժնետոմսը՝ 600 մլն դոլարով։ Այն բանից հետո, երբ *Coty* ընկերությունն աուդիտ է անցկացրել, տեղեկություններ են հրապարակվել, որ Քայլի Ջենները մի քանի տարի գերագնահատել է սեփական բիզնեսի մասշտաբները, և նա իր միջոցների զգալի մասը ստացել է հենց *Coty*-ի հետ գործարքի շնորհիվ։ Այս տեղեկության հրապարակումից հետո Forbes-ը Ջեններին հանել է միլիարդատերերի շարքից՝ վերահաշվելով նրա ֆինանսական ցուցանիշները։

## Անձնական կյանք
2013 թվականին հանդիպել է ամերիկացի դերասան, պարող, ռեպ երգող Ջեյդեն Սմիթի հետ։ 2014 թվականից մինչև 2017 թվականը հանդիպել է ռեփեր *Tyga*-ի հետ։ 2017 թվականի ապրիլին Ջեններին առաջին անգամ տեսել են Թրևիս Սքոթի հետ։ 2018 թվականի փետրվարի 1-ին նրանք ունեցել են դուստր՝ Սթորմի Վեբսթերը ( Stormi Webster): 2019 թվականին Թրևիս Սքոթը և Քայլի Ջենները բաժանվել են։ 2020 թվականի սկզբին TMZ աղբյուրը հայտարարել է մոտ ժամանակներս աստղային զույգի վերամիավորման մասին։ 2021 թվավականի սեպտեմբերի 7-ին Ջենները հայտնել է,որ ինքը և Սքոթը սպասում են իրենց երկրորդ երեխային։ Երեխան ծնվել է 2022 թվականի փետրվարի 2-ին, սկզբում անվանվել՝ Wolf Webster, իսկ հետո՝ Aire Webster։

### Հարաբերությունները Ջորդին Վուդսի հետ
2012 թվականին Ջեները և Ջորդին Վուդսը հանդիպեցին իրենց ընդհանուր ընկերոջ՝ Ջեյդեն Սմիթի՝ հոլիվուդյան դերասան Ուիլ Սմիթի և դերասանուհի Ջադա Փինկեթ Սմիթի որդու միջոցով։ Նրանք երկար տարիներ մտերիմ ընկերներ էին, և Վուդսը հայտնվեց Ջեներների 2017 թվականի ռեալիթի հեռուստաշոուում՝ *Քայլիի կյանքը* և Ջենների՝ 2018 թվականի հղիության տեսահոլովակում։ 2018 թվականի սեպտեմբերին Kylie Cosmetics-ը թողարկեց *Kylie x Jordyn* հավաքածուն, որը երկու ընկերների համագործակցությունն էր։Նրանց ընկերությունն ավարտվել է 2019 թվականին Վուդսի դավաճանության պատճառով Թրիստան Թոմփսոնի հետ, ով Ջեների խորթ քրոջ՝ Քլոյի Քարդաշյանի նշանածն էր։ Ջենները դադարեցրեց իր Վուդս անունով  հավաքածուն՝ նվազեցնելով գինը՝ մնացած ապրանքները  վերացնելու համար։

## Ֆիլմագրություն

## Մրցանակներ և անվանակարգեր

### Բարեգործություն
2017թ Ջենները բացել է eBay հաշիվ, որտեղ նա աճուրդի է հանում հին հագուստները՝ Լոս Անջելեսի մանկական հիվանդանոցի համար գումար հավաքելու համար։

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:1997 ծնունդներ
Կատեգորիա:Ամերիկացի բլոգերներ
Կատեգորիա:Ամերիկացի գործարարներ
Կատեգորիա:Ամերիկացի դիզայներներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Կատեգորիա:Լոս Անջելես քաղաքում ծնվածներ
Կատեգորիա:Նորաձևության դիզայներներ
Կատեգորիա:Օգոստոսի 10 ծնունդներ